C 284/29

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2021/C 284/08)

Ova obavijest objavljuje se u skladu s člankom 17. stavkom 5. Delegirane uredbe Komisije (EU) 2019/33 (1)

OBAVIJEST O STANDARDNOJ IZMJENI JEDINSTVENOG DOKUMENTA

„Moulis/Moulis-en-Médoc”

PDO-FR-A0731-AM02

DATUM OBAVIJESTI: 7. SVIBNJA 2021..

OPIS I RAZLOZI ODOBRENE IZMJENE

1. Zemljopisno područje

Zbog radova razgraničenja iz zemljopisnog područja uklonjena je općina Arcins, te je ono izmijenjeno.

Osim toga, popis općina ažuriran je u skladu sa službenim zemljopisnim šifrarnikom.

Izmijenjena je točka 6. jedinstvenog dokumenta.

2. Razgraničeno područje čestice

Na popis sjednica nadležnog nacionalnog odbora koji je odobrio razgraničenja čestica dodan je datum 18. studenoga 2020.

Cilj je te izmjene dodavanje datuma na koji je nadležno nacionalno tijelo odobrilo izmjenu razgraničenog područja čestice na zemljopisnom području proizvodnje. Razgraničenje čestica provodi se utvrđivanjem čestica unutar zemljopisnog područja proizvodnje koje su pogodne za proizvodnju vina s predmetnom zaštićenom oznakom izvornosti.

Te izmjene ne utječu na jedinstveni dokument.

3. Područje u neposrednoj blizini

Popis općina područja u neposrednoj blizini ažuriran je u skladu sa službenim zemljopisnim šifrarnikom.

Izmijenjena je točka 9. jedinstvenog dokumenta.

4. Kretanje između ovlaštenih skladišta

U poglavlju 1. odjeljku IX. briše se točka 5. podtočka (b), koja se odnosi na datum početka kretanja vina između ovlaštenih skladišta.

Ta izmjena ne utječe na jedinstveni dokument.

5. Povezanost s podrijetlom

Odjeljak koji se odnosi na povezanost revidiran je kako bi se uzelo u obzir brisanje općine Arcins te je dodana rečenica: „Na temelju rada na ažuriranju razgraničenja odobrenog 2020. uklonjena je općina Arcins. ”

Izmijenjena je točka 8. jedinstvenog dokumenta.

6. Upućivanje na kontrolno tijelo

Tekst upućivanja na kontrolno tijelo revidiran je radi usklađivanja s drugim specifikacijama proizvoda s oznakama zemljopisnog podrijetla. Riječ je isključivo o izmjeni teksta.

Ta izmjena ne utječe na jedinstveni dokument.

JEDINSTVENI DOKUMENT

1. Naziv

Moulis

Moulis-en-Médoc

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

4. Opis vina

Mirna crna vina

KRATAK OPIS

Najmanja prirodna volumna alkoholna jakost vina iznosi 11 %, a nakon obogaćivanja ukupna alkoholna jakost po volumenu iznosi najviše 13,5 %.

Svaka serija vina koje se stavlja na tržište ima:

— sadržaj jabučne kiseline od najviše 0,30 g/l,

— sadržaj fermentabilnih šećera (glukoza i fruktoza) od najviše 2 g/l,

— sadržaj hlapivih kiselina vina u rinfuzi od najviše 13,26 meq/l, tj. 0,79 g/l izraženo kao octena kiselina, do 31. srpnja godine koja slijedi nakon godine berbe, a nakon tog datuma najviše 16,33 meq/l, tj. 0,98 g/l izraženo kao octena kiselina.

Ukupni sadržaj kiselina i sumporova dioksida utvrđeni su propisima Unije. Vina su profinjena i zaokružena okusa jer se često dobivaju od sorte merlot N, koja se uglavnom miješa sa sortom cabernet-sauvignon N. Sorte petit verdot N i cabernet franc N te nešto rjeđe cot N i carmenère N vinima daju složenost. Vrhunac postižu nakon sedam do deset godina starenja zahvaljujući dobroj taninskoj strukturi. Često ih karakteriziraju intenzivna boja, elegantni buke, složene i snažne aromatične nijanse i dugotrajna postojanost okusa.

Općenito, vina proizvedena na šljunkovito-pjeskovitu tlu spoj su elegancije, snage i složenosti. Glinovito-vapnenačka tla daju nešto jača vina. Ta su vina vrlo pogodna za starenje. Sva vina dozrijevaju najkraće do 1. lipnja.

OPĆA ANALITIČKA SVOJSTVA

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Enološki postupci

5.1. Posebni enološki postupci

1. Enološki postupci

Poseban enološki postupak

Tehnike obogaćivanja vina oduzimanjem vode dopuštene su do postotka koncentracije od 15 %.

Vina nakon obogaćivanja ne premašuju ukupnu volumnu alkoholnu jakost od 13,5 %.

Uz te odredbe, u pogledu enoloških postupaka vina moraju ispunjavati uvjete utvrđene na razini Europske unije te u Zakoniku o poljoprivredi i morskom ribarstvu.

2. Postupak uzgoja

(a) Gustoća sadnje

Najmanja gustoća sadnje vinove loze iznosi 7 000 trsova po hektaru.

Razmak između redova ne smije biti veći od 1,50 metara, a razmak između trsova u istom redu ne smije biti manji od 0,80 metara.

(b) Pravila o rezidbi

Rezidba se obavlja najkasnije u fazi širenja lišća (9. faza Lorenzove skale) primjenom sljedećih tehnika:

— kratka i duga rezidba, pri čemu trs ima dva duga kraka s najviše pet pupova za sorte cabernet sauvignon N, cot N (malbec), merlot N i petit verdot N odnosno najviše sedam pupova za sorte cabernet franc N i carmenère N. Prigojni reznik reže se na dva pupa po kraku,

— kratka rezidba u dvostrukom kordoncu ili rezidba na četiri kraka u lepezu.

U svakom slučaju, pojedini trs smije imati najviše 12 pupova.

(c) Navodnjavanje

Navodnjavanje tijekom sezone uzgoja vinove loze može se odobriti u skladu s odredbama Zakonika o poljoprivredi i morskom ribarstvu.

5.2. Najveći prinos

63 hektolitra po hektaru

6. Razgraničeno zemljopisno područje

Berba grožđa, proizvodnja, razvoj i dozrijevanje vina odvijaju se na temelju službenog zemljopisnog šifrarnika od 25. ožujka 2020. na području općine Moulis u departmanu Gironde i na česticama navedenima u Prilogu 1. koje su dio sljedećih općina: Castelnau-de-Médoc, Lamarque i Listrac-Médoc.

7. Glavne sorte vinove loze

Cabernet franc N

Cabernet-Sauvignon N

Carmenère N

Cot N – Malbec

Merlot N

Petit Verdot N

8. Opis povezanosti

8.1. Opis prirodnih čimbenika koji pridonose povezanosti

Područje obuhvaćeno oznakom „Moulis”, smješteno u središtu poluotoka Médoc, na pola puta između Margauxa i Saint-Juliena, pruža se u obliku uskog pojasa duljine dvanaest kilometara okomito na estuarij rijeke Gironde. Riječ je o „općinskoj” oznaci vina najzapadnijeg dijela područja Médoc, koje nema obale na estuariju.

Unatoč pretežno oceanskoj klimi, regija ima relativno ujednačene sezonske fluktuacije i umjerenu količinu oborina. Ti povoljni klimatski čimbenici posljedica su utjecaja voda Atlantskog oceana i rijeke Gironde, koje djeluju kao regulator topline. Oborine su dobro raspoređene tijekom godine. Međutim, krajem ljeta oceanski atmosferski poremećaji sa zapada iz godine u godinu variraju: kišna jesenska razdoblja niskog tlaka ili, suprotno tome, tople i vrlo sunčane kasne jeseni izrazito utječu na berbu.

Na području općine Moulis-en-Médoc blage padine protežu se u smjeru istok-zapad duž približno 12 kilometara. Općina na sjeveru graniči s općinom Listrac-Médoc, a na jugu je od općine Avensan odvojena depresijom potoka Ayguebelle i Tiquetorte.

S razvojem mora u tercijaru formira se niz slojeva gline i vapnenca u obliku masivnih grebena. U kvartaru, u kojem se izmjenjuju ledena razdoblja s umjerenim prijelaznim razdobljima, formiraju se riječni nanosi od morena, šljunka, pijeska i mulja. Nakon pojave inverzije reljefa zbog erozije, ostatci tih naslaga pretvorili su se u brežuljke koji upućuju na šljunkovito-pjeskovito tlo ili ledenjačko šljunkovito-pjeskovito tlo, čiji sastav varira od sitnih zrna do velikih oblutaka, slojevito raspoređenih u uzastopne terase.

Tako su u sjeveroistočnom dijelu općine šljunkovito-pjeskovite naslage iz glacijala Günza povezane pjeskovito-šljunkovitim tlima na glinovito-vapnenačkoj podlozi. Te se naslage nalaze uz zapadni dio glinovito-laporastih tla, koja se protežu sve do juga glavnog grada. Na jugu općine tla postaju pretežno glinovito-vapnenačka. Zapadno od sela Bouqueyran mjestimice se pojavljuju šljunkovito-pjeskovita tla visokih terasa. Zatim teren postaje sve ravniji; odlikuje ga prisutnost koluvijalnog pijeska, a zatim i pijeska Landesa. Cijelo područje općine ispresijecano je uskim, vlažnim dolinama blagog nagiba, u kojima se nakuplja koluvijalni pijesak. Zbog raznolikosti tla stručnjaci „Moulis” smatraju „impresivnim presjekom vinogorja regije Médoc”.

Vinogradarski krajolik općine Moulis-en-Médoc nije osobito brdovit; nalazi se na nadmorskoj visini od 20 do 30 metara i okružuje lokalnu cestu br. 5, koja od istoka do zapada povezuje glavni grad općine s različitim zaselcima na kojima se nalaze glavna vinogradarska gospodarstva. Vlažne doline prekrivene su čistinama ili šumama. Na zapadu, iza zaseoka Bouqueyrana, pružaju se pošumljene čistine Fonréaud, koje se ne obrađuju u vinogradarske svrhe i koje označavaju prijelaz područja oko Gironde u šumu.

Zemljopisno područje proizvodnje vina koja nose kontroliranu oznaku izvornosti „Moulis” podudara se s područjem općine Moulis-en-Médoc i dijelom područja općina Castelnau-de-Médoc, Lamarque i Listrac-Médoc.

Potvrđeno je da je vinova loza još od antičkog doba prisutna na tom području poznatom po mješovitom uzgoju na latifundijama (veleposjedi). Ondje su zabilježena tri posjeda iz galsko-rimskog doba. U tom je razdoblju posađena poznata sorta Vitis Biturica, preteča sorte cabernet.

U srednjem vijeku Médoc je bio žitnica Bordeauxa. O tome svjedoče brojni mlinovi za mljevenje žita. Moulis je dobio ime po riječi mlin. Razvoj vinograda započeo je u 13. stoljeću na poticaj feudalnih vlasnika i vjerske zajednice čije postojanje i važnost potvrđuje romanička crkva. U to vrijeme poljoprivrednike ne zanima „sitan” šljunak, koji je smatran lošim (fr. mauvais cailloux korijen je toponima Maucaillou) jer nije bio pogodan za uzgoj žitarica. Tek je poslije vinova loza prepoznata kao jedina biljka koja na takvom tlu može dati izvanredne rezultate. Duga povijest vinograda vidljiva je iz njegova položaja: „Taj je vinograd vjerojatno jedan od najstarijih u Médocu” (C. Féret, M. H. Lemay: Bordeaux et ses Vins, (Bordeaux i njegova vina), 1991.). Naime, u 14. i 15. stoljeću vinova loza sadila se u unutrašnjosti područja, a ne uz rub estuarija. Tadašnji su vinogradari željeli izbjeći štetu uslijed vlažnosti rijeke i magle, koja potiče truljenje i pustoši njihove vinograde.

8.2. Opis ljudskih čimbenika koji pridonose povezanosti

Ugled vina s oznakom Moulis sasvim se ustalio u drugoj polovini 19. stoljeća zahvaljujući slavnim prethodnicima koji nose oznaku Haut-Médoc, politici slobodne trgovine Drugog Carstva i povlaštenom odnosu između Napoleona III. i kraljice Victorije. Bordoški trgovci, koji su se obogatili kolonijalnom trgovinom, ulažu u Moulis. Vinogradi u općini, površine 1 500 hektara, dosegnuli su vrhunac krajem 19. stoljeća, prije invazije filoksere koja je uzrokovala velike štete. Na početku 20. stoljeća bordoška trgovina diktira uvjete stavljanja vina s oznakom Moulis-en-Médoc na tržište. Naziv „Moulis” nastao je iz trgovačke prakse zemljoposjednika koji su dio svoje proizvodnje prodavali izravno fizičkim osobama. U tom maloprodajnom kanalu prvi se put javlja izraz „Moulis”. Osnivanje sindikata vina s oznakom Moulis 1936., a zatim i priznavanje kontrolirane oznake izvornosti Uredbom od 14. svibnja 1938., osnažuju proizvođače u njihovim zahtjevima. Uredba kojom se priznaje ta oznaka izmijenjena je 4. siječnja 1939. kako bi se za određene čestice općina Arcins, Avensan, Castelnau-de-Médoc, Cussac-Fort-Médoc, Lamarque i Listrac-Médoc moglo zatražiti priznavanje oznake „Moulis” na temelju tradicionalne prakse. Budući da je proizvodna praksa u općinama Avensan i Cussac-Fort-Médoc nedugo zatim napuštena, obje su općine uklonjene iz zemljopisnog područja. Općina Arcins uklonjena je 2020. ažuriranjem razgraničenja.

„Moulis” je površinom najmanja općinska oznaka. Sadašnja površina tog vinograda od 634 hektara čini približno 4 % vinogradâ regije Médoc. Vinogradom upravlja pedesetak zemljoposjednika.

8.3. Informacije o kvaliteti i svojstvima proizvoda

Od grožđa uzgojenog na vinogradu s oznakom „Moulis” dobiva se u prosjeku 25 000 hektolitara mirnih crnih vina.

Od prvih godina okus vina s oznakom „Moulis” profinjen je i zaokružen jer se često dobivaju od sorte merlot N koja se uglavnom miješa sa sortom cabernet-sauvignon N. Sorte petit verdot N i cabernet franc N te nešto rjeđe cot N i carmenère N vinima daju složenost. Vrhunac postižu nakon sedam do deset godina starenja zahvaljujući dobroj taninskoj strukturi. Često ih karakteriziraju intenzivna boja, elegantni buke, složene i snažne aromatične nijanse i dugotrajna postojanost okusa.

Općenito, vina s oznakom „Moulis” koja se proizvode na šljunkovito-pjeskovitu tlu objedinjuju eleganciju, snagu i složenost. Glinovito-vapnenačka tla daju nešto jača vina. Kaže se da povezuju „alkohol i živost” s dobrim sposobnostima starenja. Sva vina moraju dozrijevati najmanje šest mjeseci.

8.4. Uzročna veza

Proizvodno područje čestice ne obuhvaća hidromorfna tla, duboka glinovita tla koja uzrokuju privremenu natopljenost površinskih slojeva vodom i tla od crnog humusnog pijeska bez nagiba koja često leže na sloju konkrecija željeza lokalnog naziva „alios”. Usto, iz proizvodnog područja čestice isključeni su čimbenici rizika za razvoj mraza i kasno dozrijevanje, kao što su dna talvega, niži dijelovi konkavnih čestica i područja uz potoke podložna akumulaciji hladnog zraka u proljeće. Naposljetku, nisu obuhvaćena ni područja na kojima se ne uzgaja vinova loza, kao što su stare sastojine, ili područja na kojima se vinova loza prestala uzgajati, kao što su urbanizirana područja i kamenolomi (aktivni ili zasuti).

Šljunkovito-pjeskovite naslage na sjeveroistoku čestica uvrštenih u područje proizvodnje posebno su pogodne za uzgoj sorte cabernet-sauvignon N. Glinovito-vapnenačka tla u središtu općine vrlo su pogodna za merlot N, a šljunčana tla visokih terasa na zapadu imaju svojstva potrebna za razvoj dviju glavnih sorti.

Ta raznolikost odražava se u selektivnom načinu uzgoja i sadnje. Gustoća sadnje iznosi 7 000 trsova po hektaru. Prinosi su kontrolirani i ograničeni na najviše 57 hektolitara po hektaru. Osim toga, broj pupova koji se ostavljaju pri rezidbi ovisno o odabranom načinu iznosi najviše 12, a najveće prosječno opterećenje po čestici iznosi 9 500 kilograma po hektaru, tj. najviše 14 grozdova po trsu.

9. Osnovni dodatni uvjeti (pakiranje, označivanje, ostali zahtjevi)

Područje u neposrednoj blizini (1)

Pravni okvir:

Nacionalno zakonodavstvo

Vrsta dodatnog uvjeta:

Odstupanje u pogledu proizvodnje na razgraničenom zemljopisnom području

Opis uvjeta:

Područje u neposrednoj blizini, za koje je utvrđeno odstupanje u pogledu proizvodnje vina, čini područje sljedećih općina departmana Gironde, na temelju službenog zemljopisnog šifrarnika od 25. ožujka 2020.:

Arcins, Arsac, Avensan, Blanquefort, Castelnau-de-Médoc, Cissac-Médoc, Cussac-Fort-Médoc, Labarde, Lamarque, Ludon-Médoc, Macau, Margaux-Cantenac, Listrac-Médoc, Parempuyre, Pauillac, Le Pian-Médoc, Saint-Estèphe, Saint-Julien-Beychevelle, Saint-Laurent-Médoc, Saint-Sauveur, Saint-Seurin-de-Cadourne, Soussans, Le Taillan-Médoc i Vertheuil.

Područje u neposrednoj blizini (2)

Pravni okvir:

Nacionalno zakonodavstvo

Vrsta dodatnog uvjeta:

Odstupanje u pogledu proizvodnje na razgraničenom zemljopisnom području.

Opis uvjeta:

Područje u neposrednoj blizini, utvrđeno odstupanjem za proizvodnju i dozrijevanje vina, obuhvaća područja sljedećih općina departmana Gironde, na temelju službenog zemljopisnog šifrarnika od 25. ožujka 2020.:

Abzac, Aillas, Ambarès-et-Lagrave, Ambès, Anglade, Arbanats, Arcins, Arsac, Les Artigues-de-Lussac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Les Billaux, Birac, Blaignac, Blaignan-Prignac, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Le Bouscat, Branne, Brannens, Braud-et-Saint-Louis, La Brède, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-de-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Les Eglisottes-et-Chalaures, Escoussans, Espiet, Les Esseintes, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Le Fieu, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Le Haillan, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, La Lande-de-Fronsac, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Léogeats, Léognan, Lesparre-Médoc, Lestiac-sur-Garonne, Les Lèves-et-Thoumeyragues, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l’Ile-du-Carnay, Lussac, Macau, Madirac, Maransin, Marcenais, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Le Nizan, Noaillac, Noaillan, Omet, Ordonnac, Paillet, Parempuyre, Pauillac, Les Peintures, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Le Pian-Médoc, Le Pian-sur-Garonne, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Porte-de-Benauge, Portets, Le Pout, Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Le Puy, Puybarban, Puynormand, Queyrac, Quinsac, Rauzan, Reignac, La Réole, Rimons, Riocaud, Rions, La Rivière, Roaillan, Romagne, Roquebrune, La Roquille, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Saint-Côme, Saint-Denis-de-Pile, Saint-Emilion, Saint-Estèphe, Saint-Etienne-de-Lisse, Saint-Exupéry, Saint-Félix-de-Foncaude, Saint-Ferme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Julien-Beychevelle, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Sainte-Colombe, Sainte-Croix-du-Mont, Sainte-Eulalie, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Sainte-Hélène, Sainte-Radegonde, Salaunes, Salleboeuf, Les Salles-de-Castillon, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Le Taillan-Médoc, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Le Tourne, Tresses, Uzeste, Val-de-Livenne, Val-de-Virvée, Valeyrac, Vayres, Vendays-Montalivet, Vensac, Vérac, Verdelais, Le Verdon-sur-Mer, Vertheuil, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac i Yvrac.

Označivanje

Pravni okvir:

Nacionalno zakonodavstvo

Vrsta dodatnog uvjeta:

Dodatne odredbe koje se odnose na označivanje

Opis uvjeta:

Na oznaci se može navesti veća zemljopisna jedinica „Bordeaux – Médoc”„Vin de Bordeaux – Médoc” ili „Grand Vin de Bordeaux – Médoc”. Znakovi kojima je ispisan taj naziv ne smiju biti veći, viši ni širi od dvije trećine veličine znakova kojima je ispisan naziv kontrolirane oznake izvornosti.

Poveznica na specifikaciju proizvoda

https://info.agriculture.gouv.fr/gedei/site/bo-agri/document_administratif-265561ce-edde-4d79-90d2-45fd71b430a1

(1) SL L 9, 11.1.2019., str. 2.